ddrg/super_eurlex huggingface dataset:
Euroopa Liidu Teataja L 311 , 30/10/1981 Lk 0001 - 0001

Hispaaniakeelne eriväljaanne: Peatükk 10 Köide 1 Lk 0087

Portugalikeelne eriväljaanne Peatükk 10 Köide 1 Lk 0087



Euroopa Investeerimispank Juhatajate nõukogu otsus, 13. mai 1981, millega muudetakse Euroopa Investeerimispanga põhikirja, et võtta eküü panga arvestusühikuks EUROOPA INVESTEERIMISPANGA JUHATAJATE NÕUKOGU, võttes arvesse et, vastavalt 10. juuli 1975. aasta lepingule, millega muudeti teatud protokolli sätteid panga põhikirja kohta, võib juhatajate nõukogu, tegutsedes ühehäälselt direktorite nõukogu ettepanekute põhjal, muuta arvestusühiku määratlust ja summade ümberarvestamise meetodeid riigisisesteks vääringuteks ja vastupidi, võttes arvesse juhatajate nõukogu 30. detsembri 1977. aasta otsust, võttes arvesse põhikirja artikleid 4 ja 7, võttes arvesse direktorite nõukogu 31. märtsi 1981. aasta ettepanekut, OTSUSTAB ÜHEHÄÄLSELT JÄRGMIST: 1. Panga põhikirja artikli 4 lõike 1 teine lõik, mis määrab kindlaks arvestusühiku, tuleb muuta järgmiseks: "Arvestusühikuks määratakse eküü, mis on Euroopa ühendustes kasutusel". 2. Panga arvestusühiku arvutamismeetod, mis on toodud juhatajate nõukogu 30. detsembri 1977. aasta otsuses, tühistatakse. 3. Käesolev otsus jõustub 1. jaanuaril 1981. aastal. 4. Käesolev otsus ei piira juhatajate nõukogu poolt vastavalt panga põhikirja artikli 4 lõike 1 ja artikli 7 lõike 4 kolmandale lõigule vastu võetud otsuseid. Juhatajate nõukogu nimel eesistuja G. Fitzgerald sekretär E. Greppi --------------------------------------------------
Euroopa Liidu Teataja L 116 , 30/04/1982 Lk 0018 - 0018

Hispaaniakeelne eriväljaanne: Peatükk 12 Köide 4 Lk 0059

Portugalikeelne eriväljaanne Peatükk 12 Köide 4 Lk 0059



Nõukogu otsus, 26. aprill 1982, millega kiidetakse heaks komisjoni poolt Rootsi Kuningriigi ja Šveitsi Konföderatsiooniga protokollide sõlmimine koostöölepingute muutmise kohta juhitava termotuumasünteesi ning plasmafüüsika osas (82/269/Euratom) EUROOPA ÜHENDUSTE NÕUKOGU, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, võttes arvesse komisjoni esitatud eelnõud ning arvestades, et: komisjon on vastavalt nõukogult saadud juhistele välja töötanud protokollid, millega muudetakse Rootsi ja Šveitsiga sõlmitud koostöölepinguid juhitava termotuumasünteesi ning plasmafüüsika osas; sellest tulenevalt on soovitav heaks kiita kõnealuste protokollide sõlmimine komisjoni poolt, ON VASTU VÕTNUD JÄRGMISE OTSUSE: Ainus artikkel Käesolevaga kiidetakse heaks komisjoni poolne Rootsi Kuningriigi ja Šveitsi Konföderatsiooniga protokollide sõlmimine koostöölepingute muutmise kohta juhitava termotuumasünteesi ning plasmafüüsika osas. Kõnealuste protokollide tekst on lisatud käesolevale otsusele. Luxembourg, 26. aprill 1982 Nõukogu nimel eesistuja L. Tindemans --------------------------------------------------
Nõukogu otsus,

19. juuli 1982,

Euroopa Majandusühenduse ja Senegali Vabariigi valitsuse vahelise kokkuleppe (millega muudetakse 15. juunil 1979 sõlmitud Senegali rannikuvetes kalastamise kokkulepet) sõlmimise ja sellega seotud protokolli kohta

(82/531/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 43,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et:

ühendus ja Senegal on pidanud läbirääkimisi vastavalt Senegali Vabariigi valitsuse ja Euroopa Majandusühenduse vahelise Senegali rannikuvetes kalastamise kokkuleppe [2] artikli 17 teisele lõigule, et määrata kindlaks kokkuleppe lisades või artiklis 9 nimetatud protokollis tehtavad muudatused või täiendused;

nende läbirääkimiste tulemusena allkirjastati 21. jaanuaril 1982 kokkulepe, millega muudetakse eespool nimetatud kalanduskokkulepet, ja protokoll;

kokkuleppe heakskiitmine on kooskõlas ühenduse huvidega;

kokkuleppe sõlmimine muudab tarbetuks nõukogu 21. detsembri 1981. aasta otsuse 81/1055/EMÜ kirjavahetuse teel kokkuleppe sõlmimise kohta, mis näeb ette Senegali Vabariigi valitsuse ja Euroopa Majandusühenduse vahelise kokkuleppe (millega muudetakse Senegali rannikuvetes kalastamise kokkulepet) ja selle protokolli ajutist kohaldamist, [3]

ON TEINUD JÄRGMISE OTSUSE:

Artikkel 1

Ühenduse nimel kiidetakse heaks Euroopa Majandusühenduse ja Senegali Vabariigi valitsuse vaheline kokkulepe, millega muudetakse 15. juunil 1979 sõlmitud Senegali rannikuvetes kalastamise kokkulepet, ja sellega seotud protokoll.

Esimeses lõigus nimetatud tekstid on lisatud käesolevale otsusele.

Artikkel 2

Nõukogu eesistuja edastab kokkuleppe artikliga 2 ettenähtud teate. [4]

Artikkel 3

Alates kokkuleppe jõustumise kuupäevast tunnistatakse otsus 81/1055/EMÜ kehtetuks.

Brüssel, 19. juuli 1982

Nõukogu nimel

eesistuja

B. Westh

[1] EÜT C 125, 17.5.1982, lk 188.

[2] EÜT L 226, 29.8.1980, lk 17.

[3] EÜT L 379, 31.12.1981, lk 64.

[4] Nõukogu peasekretariaat avaldab kokkuleppe jõustumise kuupäeva Euroopa Ühenduste Teatajas.

--------------------------------------------------
Euroopa Liidu Teataja L 210 , 19/07/1982 Lk 0010 - 0022

Soomekeelne eriväljaanne: Peatükk 15 Köide 4 Lk 0010

Hispaaniakeelne eriväljaanne: Peatükk 15 Köide 3 Lk 0215

Rootsikeelne eriväljaanne: Peatükk 15 Köide 4 Lk 0010

Portugalikeelne eriväljaanne Peatükk 15 Köide 3 Lk 0215



Nõukogu otsus, 24. juuni 1982, metsloomade rändliikide kaitse konventsiooni sõlmimise kohta (82/461/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: 22. novembri 1973. aasta deklaratsiooniga [3] võeti vastu Euroopa ühenduste keskkonnaalane tegevusprogramm, mida täiendati 17. mai 1977. aasta resolutsiooniga; [4] nende õigusaktide määratluse kohaselt on ühenduse keskkonnapoliitika eesmärk parandada elukvaliteeti ja kaitsta keskkonda; nõukogu on vastu võtnud direktiivi 79/409/EMÜ loodusliku linnustiku kaitse kohta; [5] ühendus võttis osa metsloomade rändliikide kaitse konventsiooni sõlmimiseks peetud läbirääkimistest; konventsiooni sõlmimine ühenduse poolt on vajalik selleks, et võimaldada ühendusel pidada läbirääkimisi kõnealuses konventsioonis sätestatud piirkondlike kokkulepete osas ja neid sõlmida sel määral, mil sellised kokkulepped jäävad ühendusele direktiiviga 79/409/EMÜ antud ainuvolituste piiresse; ilma et see piiraks mis tahes õigusaktide kohaldamist, mis ühendus võib tulevikus vastu võtta, ei tähenda konventsiooni sõlmimine ühenduse poolt ühenduse ainuvolituste laienemist; Gröönimaa looduse eriolukorda ja sealse elanikkonna elutingimusi silmas pidades tuleks Gröönimaa konventsiooni reguleerimisalast välja jätta, ON VASTU VÕTNUD JÄRGMISE OTSUSE: Artikkel 1 Euroopa Majandusühendus kiidab heaks metsloomade rändliikide kaitse konventsiooni. Konventsiooni tekst on lisatud käesolevale otsusele. Artikkel 2 Nõukogu eesistuja annab hoiule konventsiooni XVII artiklis sätestatud ühinemiskirja nende territooriumide poolt, kus kohaldatakse Euroopa Majandusühenduse asutamislepingut kõnealuses lepingus sätestatud tingimustel, välja arvatud Gröönimaa poolt. Luxembourg, 24. juuni 1982 Nõukogu nimel eesistuja F. Aerts [1] EÜT C 327, 14.12.1981, lk 95. [2] EÜT C 300, 18.11.1980, lk 15. [3] EÜT C 112, 20.12.1973, lk 1. [4] EÜT C 139, 13.6.1977, lk 1. [5] EÜT L 103, 25.4.1979, lk 1. --------------------------------------------------
Euroopa Liidu Teataja L 378 , 31/12/1982 Lk 0024 - 0024

Soomekeelne eriväljaanne: Peatükk 4 Köide 1 Lk 0065

Hispaaniakeelne eriväljaanne: Peatükk 04 Köide 2 Lk 0044

Rootsikeelne eriväljaanne: Peatükk 4 Köide 1 Lk 0065

Portugalikeelne eriväljaanne Peatükk 04 Köide 2 Lk 0044



Nõukogu otsus, 13. detsember 1982, Põhja-Atlandi lõhekaitsekonventsiooni sõlmimise kohta (82/886/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni soovitust, võttes arvesse Euroopa Parlamendi arvamust [1] ning arvestades, et: rahvusvaheline koostöö on Põhja-Atlandi lõhevarude kaitse, taastamise, suurendamise ja ratsionaalse majandamise tagamiseks väga oluline; ühendus osales läbirääkimistel, mille tulemusel võttis 18.–22. jaanuaril 1982 Reykjavíkis peetud diplomaatiline konverents vastu Põhja-Atlandi lõhekaitsekonventsiooni; kõnealune konventsioon võtab arvesse Ühinenud Rahvaste Organisatsiooni kolmanda mereõigust käsitleva konverentsi konventsiooni eelnõu anadroomseid liike käsitlevaid sätteid; konventsioon moodustab Põhja-Atlandi lõhevarude kaitse, taastamise, suurendamise ja ratsionaalse majandamise tagamiseks tehtavale rahvusvahelisele koostööle kasuliku raamistiku; konventsiooniga luuakse riikide, kelle jõgedest lõhe pärineb, ja riikide, kelle kalandust hõlmava jurisdiktsiooni vööndis lõhet püütakse, huvide rahuldav tasakaal, ON VASTU VÕTNUD JÄRGMISE OTSUSE: Ainus artikkel Euroopa Majandusühenduse nimel kiidetakse heaks Põhja-Atlandi lõhekaitsekonventsioon. Konventsiooni tekst lisatakse käesolevale otsusele. Brüssel, 13. detsember 1982 Nõukogu nimel eesistuja N. A. Kofoed [1] EÜT C 238, 13.9.1982, lk 106. --------------------------------------------------
Euroopa Liidu Teataja L 219 , 28/07/1982 Lk 0052 - 0052

Soomekeelne eriväljaanne: Peatükk 11 Köide 10 Lk 0123

Hispaaniakeelne eriväljaanne: Peatükk 03 Köide 26 Lk 0006

Rootsikeelne eriväljaanne: Peatükk 11 Köide 10 Lk 0123

Portugalikeelne eriväljaanne Peatükk 03 Köide 26 Lk 0006



Nõukogu otsus, 19. juuli 1982, manioki tootmist ja turustamist ning maniokikaubandust käsitleva koostöökokkuleppe sõlmimise kohta Euroopa Majandusühenduse ja Tai Kuningriigi vahel (82/495/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust, ning arvestades, et: Euroopa majandusühenduse ja Tai Kuningriigi vahelise manioki tootmist ja turustamist ning maniokikaubandust käsitleva kokkuleppe sõlmimine on vajalik mõlema riigi huvidest lähtudes, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Majandusühenduse ja Tai Kuningriigi vahelise koostöölepingu manioki tootmise ja turustamise ning maniokikaubanduse alal. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 19. juuli 1982 Nõukogu nimel eesistuja K. Olesen --------------------------------------------------
Euroopa Liidu Teataja L 204 , 12/07/1982 Lk 0027 - 0028

Soomekeelne eriväljaanne: Peatükk 2 Köide 3 Lk 0129

Hispaaniakeelne eriväljaanne: Peatükk 02 Köide 9 Lk 0097

Rootsikeelne eriväljaanne: Peatükk 2 Köide 3 Lk 0129

Portugalikeelne eriväljaanne Peatükk 02 Köide 9 Lk 0097



Nõukogu otsus, 14. juuni 1982, millega kiidetakse ühenduse nimel heaks Tollikoostöö Nõukogu soovitus faktuurarvete tollinõuete kohta (82/457/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni soovitust ning arvestades, et ühendus saab Tollikoostöö Nõukogu soovituse faktuurarvete tollinõuete kohta vastu võtta ja see jõustub viivitamata, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Tollikoostöö Nõukogu 16. mai 1979. aasta soovituse faktuurarvete tollinõuete kohta ja see jõustub viivitamata. Nimetatud soovituse tekst lisatakse käesolevale otsusele. Artikkel 2 Nõukogu eesistuja määrab isiku, kellel on õigus teatada Tollikoostöö Nõukogu peasekretariaadile, et ühendus kiidab artiklis 1 osutatud soovituse heaks ja see jõustub viivitamata. Luxembourg, 14. juuni 1982 Nõukogu nimel eesistuja P. de Keersmaeker -------------------------------------------------- TOLLIKOOSTÖÖ NÕUKOGU SOOVITUS, 16. MAI 1979, FAKTUURARVETE TOLLINÕUETE KOHTA TOLLIKOOSTÖÖ NÕUKOGU, soovides soodustada rahvusvahelist kaubandust, võimaldades majandusringkondadel kasutada andmete taasesitamisel ja edastamisel kaasaegseid meetodeid, võttes muu hulgas arvesse rahvusvahelisel tasemel tehtud jõupingutusi, et võimaldada kõikide rahvusvahelisteks kaubandustehinguteks vajalike dokumentide koostamist ühtse etaloni alusel ühekordse töötluse abil, võttes arvesse 1979. aasta märtsis Euroopa Majanduskomisjoni rahvusvaheliste kaubandusprotseduuride hõlbustamise töörühma vastu võetud allkirju ja autentimist käsitlevat soovitust, milles eelkõige märgitakse, et andmeedastuse mehaaniliste ja elektrooniliste meetodite üldise vastuvõtmise korral on vaja muuta praegust omakäeliste allkirjadega seotud praktikat, võttes arvesse, et tollialastel eesmärkidel esitatavad nõuded seoses allkirjaga faktuurarvel ei anna tollile erilist garantiid selle õigsuse osas, SOOVITAB, ET LIIKMESRIIGID PEAKSID: 1. võtma vastu mis tahes protsessi, näiteks ühekordse töötluse meetodi abil toodetud faktuurarved juhtudel, kui faktuurarve esitamine on vajalik seoses kaupade vormistamisega; 2. hoiduma tollialastel eesmärkidel allkirja nõudmisest faktuurarvetel, mis esitatakse kaubadeklaratsiooni toetuseks, TAOTLEB, et liikmesriigid, kes võtavad käesoleva soovituse vastu, teataksid peasekretärile soovituse vastuvõtmisest, kuupäevast, mil nad soovitust kohaldama hakkavad, ja selle kohaldamise tingimustest. Peasekretär edastab käesoleva teabe liikmesriikide tolliametitele. --------------------------------------------------
Komisjoni otsus,

17. november 1982,

nende Svaasimaa Kuningriigi ettevõtete loetelu kohta, mis on heaks kiidetud värske liha impordiks ühendusse

(82/814/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste ja sigade ning värske liha impordil kolmandatest riikidest, [1] eriti selle artikli 4 lõiget 1 ning artikli 18 lõike 1 punkte a ja b,

ning arvestades, et:

kolmandate riikide ettevõtetel lubatakse importida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele;

Svaasimaa on vastavalt direktiivi 72/462/EMÜ artikli 4 lõikele 3 esitanud ühe ettevõtte, millel on lubatud ühendusse eksportida;

ühenduse kohapealne kontroll on näidanud, et selle ettevõtte hügieenistandardid on piisavad ja seetõttu võib selle vastavalt nimetatud direktiivi artikli 4 lõikele 1 heaks kiita värske liha importimiseks ühendusse;

tuleks meenutada, et värske liha impordi suhtes kohaldatakse eriti tervisekaitsenõuete osas ka muid ühenduse veterinaariaalaseid õigusakte, sealhulgas Taanit, Iirimaad ja Ühendkuningriiki käsitlevaid erisätteid;

käesoleva otsuse lisas esitatud ettevõttest pärit värske liha imporditingimuste suhtes kohaldatakse jätkuvalt mujal ettenähtud ühenduse sätteid ja asutamislepingu üldsätteid; eriti teatavat liiki värske liha, nt vähem kui kolm kilogrammi kaaluvate lihatükkide või teatavate ühenduse ühtlustatud eeskirjadega hõlmamata ainete jääke sisaldava liha kolmandatest riikidest importimise või teistesse liikmesriikidesse reeksportimise suhtes kohaldatakse jätkuvalt importiva liikmesriigi tervishoiualaseid õigusakte;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Käesoleva otsuse lisas loetletud Svaasimaa ettevõttest lubatakse importida ühendusse värsket liha vastavalt kõnealusele lisale.

2. Lõikes 1 nimetatud ettevõttest importimise suhtes kohaldatakse jätkuvalt ühenduse mujal ettenähtud veterinaariaalaseid sätteid, eelkõige tervisekaitse nõudeid käsitlevaid sätteid.

Artikkel 2

Liikmesriigid keelavad värske liha importimise mujalt kui käesoleva otsuse lisas nimetatud ettevõttest.

Artikkel 3

Käesolevat otsust kohaldatakse alates 1. jaanuarist 1983.

Artikkel 4

Käesolev otsus on adresseeritud liikmesriikidele.

Brüssel, 17. november 1982

Komisjoni nimel

komisjoni liige

Poul Dalsager

[1] EÜT L 302, 31.12.1972, lk 28.

--------------------------------------------------

LISA

ETTEVÕTETE LOETELU

VEISELIHA

Number | Ettevõte | Aadress |

Tapamajad ja lõikamishooned

SG1 | The Swaziland Meat Corporation Ltd | Manzini |

--------------------------------------------------
Euroopa Liidu Teataja L 047 , 19/02/1983 Lk 0025 - 0025

Soomekeelne eriväljaanne: Peatükk 3 Köide 15 Lk 0239

Rootsikeelne eriväljaanne: Peatükk 3 Köide 15 Lk 0239



Komisjoni otsus, 1. veebruar 1983, loomatervishoiu nõuete ja veterinaarsertifikaatide kohta värske liha importimisel teatavatest kolmandatest riikidest (83/70/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, sigade ja värske liha impordil kolmandatest riikidest, [1] eriti selle artikleid 16 ja 28, ning arvestades, et: komisjoni otsustes 78/693/EMÜ, [2] 78/694/EMÜ, [3] 78/695/EMÜ, [4] 79/238/EMÜ, [5] 79/543/EMÜ, [6] 79/544/EMÜ, [7] 81/526/EMÜ, [8] 81/545/EMÜ, [9] 81/546/EMÜ [10] ja 81/547/EMÜ [11] on sätestatud loomatervishoiu nõuded ja veterinaarsertifikaadid värske liha importimiseks Argentinast, Brasiiliast, Uruguayst, Paraguayst, Hispaaniast, Tšiilist, Šveitsist, Bulgaariast, Austriast ja Jugoslaaviast; eespool nimetatud otsustes on sätestatud eritingimused teatavatele liikmesriikidele kooskõlas ühendusesisese kaubanduse suhtes kohaldatavate nõuetega; nõukogu on direktiiviga 82/893/EMÜ [12] heaks kiitnud niisuguste eritingimuste rakendusala laiendamise; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Argentinat, Brasiiliat ja Uruguayd käsitlevate otsuste 78/693/EMÜ, 78/694/EMÜ ja 78/695/EMÜ artiklis 2 esinev kuupäev "31. detsember 1982" asendatakse kuupäevaga "31. detsember 1983". 2. Argentinat, Brasiiliat, Uruguayd, Paraguayd, Hispaaniat, Tšiilit ja Šveitsi käsitlevate otsuste 78/693/EMÜ, 78/694/EMÜ, 78/695/EMÜ, 79/238/EMÜ, 79/543/EMÜ, 79/544/EMÜ ja 81/526/EMÜ artikkel 4 asendatakse järgmisega: "Artikkel 4 Käesolev otsus vaadatakse uuesti läbi, pidades silmas selle kohandamist ühenduses suu- ja sõrataudi vältimist ja likvideerimist käsitlevate ühenduse eeskirjadega." 3. Bulgaariat, Austriat ja Jugoslaaviat käsitlevate otsuste 81/545/EMÜ, 81/546/EMÜ ja 81/547/EMÜ artikkel 4 asendatakse järgmisega: "Artikkel 4 Käesolev otsus vaadatakse uuesti läbi, pidades silmas selle kohandamist ühenduses suu- ja sõrataudi ning sigade katku vältimist ja likvideerimist käsitlevate ühenduse eeskirjadega." Artikkel 2 Käesolev otsus on adresseeritud liikmesriikidele. Brüssel, 1. veebruar 1983 Komisjoni nimel komisjoni liige Poul Dalsager [1] EÜT L 302, 31.12.1972, lk 28. [2] EÜT L 236, 26.8.1978, lk 19. [3] EÜT L 236, 26.8.1978, lk 29. [4] EÜT L 236, 26.8.1978, lk 37. [5] EÜT L 53, 3.3.1979, lk 33. [6] EÜT L 146, 14.6.1979, lk 18. [7] EÜT L 146, 14.6.1979, lk 24. [8] EÜT L 196, 18.7.1981, lk 19. [9] EÜT L 206, 27.7.1981, lk 1. [10] EÜT L 206, 27.7.1981, lk 7. [11] EÜT L 206, 27.7.1981, lk 15. [12] EÜT L 378, 31.12.1982, lk 57. --------------------------------------------------
Nõukogu otsus,

28. veebruar 1983,

millega sõlmitakse protokoll Vahemere kaitsmise kohta maismaalt lähtuva reostuse eest

(83/101/EMÜ)

EUROOPA ÜHENDUSTE NÕUKOGU,

võttes arvesse Europa Majandusühenduse asutamislepingut, eriti selle artiklit 235,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et:

Euroopa Liidu Nõukogu ja liikmesriikide valitsuste esindajad andsid nõukogu 22. novembri 1973. aasta istungil välja deklaratsiooni Euroopa ühenduste keskkonnaalase tegevusprogrammi kohta [3];

nimetatud programmis rõhutatakse muu hulgas seda, et merereostus puudutab kogu ühendust nii seetõttu, et merel on liikide kaitse- ja arenguprotsessides väga oluline roll, kui ka võttes arvesse mereveo tähtsust ühenduse harmoonilise majandusliku arengu seisukohast;

nii nimetatud programmis kui ka nõukogu 4. mai 1976. aasta direktiivis 76/464/EMÜ teatavate ühenduse veekeskkonda lastavate ohtlike ainete põhjustatava saaste kohta [4] on sätestatud, et ühendus peab merereostuse eriliikide vähendamiseks rakendama teatud meetmeid;

Vahemere reostuse eest kaitsmise konventsioonis on sätestatud, et vastu tuleks võtta sobivad meetmed vältimaks ja vähendamaks laevadelt ja õhusõidukitelt merrejuhitavatest jäätmetest põhjustatud reostust, mandrilava, merepõhja ja selle aluspinnase uurimise ja kasutamise tagajärjel tekkivat reostust ja maismaalt lähtuvat reostust;

otsusega 77/585/EMÜ [5] kiitis nõukogu heaks Vahemere reostuse eest kaitsmise konventsiooni ja protokolli laevadelt ja õhusõidukitelt merrejuhitavatest jäätmetest põhjustatud reostuse vältimise kohta Vahemeres;

ühendus osales konventsiooni Vahemere kaitsmist maismaalt lähtuva reostuse eest puudutava protokolli sõlmimisel toimunud läbirääkimistel;

17. mail 1980 kirjutas ühendus nimetatud protokollile alla;

selleks, et ühisturu toimimise käigus saavutada üks ühenduse keskkonnakaitse- ja elukvaliteedialastest eesmärkidest, näib olevat vajalik nimetatud protokoll heaks kiita;

kuna konkreetselt käesoleva otsuse vastuvõtmiseks vajalikke volitusi asutamislepinguga ette nähtud ei ole, tuleb tugineda asutamislepingu artiklile 235,

ON VASTU VÕTNUD JÄRGMISE OTSUSE:

Artikkel 1

Käesolevaga kiidetakse Euroopa Ühenduse nimel heaks protokoll Vahemere kaitsmise kohta maismaalt lähtuva reostuse eest.

Protokolli tekst on lisatud käesolevale otsusele.

Artikkel 2

Nõukogu eesistuja annab hoiule käesoleva otsuse artiklis 1 viidatud protokolli artikli 16 lõikes 4 nimetatud dokumendid.

Brüssel, 28. veebruar 1983

Nõukogu nimel

eesistuja

F. Zimmermann

[1] EÜT C 4, 8.1.1982, lk 3.

[2] EÜT C 334, 20.12.1982, lk 136.

[3] EÜT C 112, 20.12.1973, lk 1.

[4] EÜT L 129, 18.5.1976, lk 23.

[5] EÜT L 240, 19.9.1977, lk 1.

--------------------------------------------------
Euroopa Liidu Teataja L 108 , 26/04/1983 Lk 0023 - 0023

Soomekeelne eriväljaanne: Peatükk 3 Köide 16 Lk 0077

Hispaaniakeelne eriväljaanne: Peatükk 03 Köide 27 Lk 0155

Rootsikeelne eriväljaanne: Peatükk 3 Köide 16 Lk 0077

Portugalikeelne eriväljaanne Peatükk 03 Köide 27 Lk 0155



Komisjoni otsus, 11. aprill 1983, millega parandatakse komisjoni otsust loomatervishoiu nõuete ja veterinaarsertifikaatide kohta värske liha importimisel teatavatest kolmandatest riikidest (83/199/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, sigade ja värske liha impordil kolmandatest riikidest, [1] eelkõige selle artikleid 16 ja 28, ning arvestades, et: oma 1. veebruari 1983. aasta otsusega muutis komisjon loomatervishoiu tingimusi ja veterinaarsertifikaate värske liha impordil teatavatest kolmandatest riikidest; [2] vea tõttu ei vasta kõnealuse otsuse artikli 1 hollandi- ja saksakeelne versioon otsusele, mis on esitatud korralduskomiteele arvamuse avaldamiseks; seetõttu tuleb otsuse hollandi- ja saksakeelsesse versiooni teha parandused, ON VASTU VÕTNUD KÄESOLEVA OTSUSE: Artikkel 1 1. Otsuse 83/70/EMÜ saksakeelse versiooni artikli 1 lõige 3 sõnastatakse järgmiselt: "3. Artikel 4 der Entscheidungen 81/545/EWG, 81/546/EWG und 81/547/EWG über die Einfuhr von frischem Fleisch aus Bulgarien, Österreich und Jugoslawien erhält folgende Fassung: "Artikel 4 Diese Entscheidung wird zum Zweck der Anpassung an Gemeinschaftsvorschriften zur Bekämpfung und Tilgung von Maul- und Klauenseuche und Schweinepest in der Gemeinschaft überprüft."" 2. Otsuse 83/70/EMÜ hollandikeelse versiooni artikli 1 lõige 3 sõnastatakse järgmiselt: "3. Artikel 4 van de Beschikkingen 81/545/EEG, 81/546/EEG en 81/547/EEG betreffende respectievelijk Bulgarije, Oostenrijk en Joegoslavië wordt als volgt gelezen: "Artikel 4 Deze beschikking wordt opnieuw onderzocht ten einde haar aan te passen aan de communautaire voorschriften betreffende de controle en de uitroeiing van mond- en klauwzeer en varkenspest binnen de Gemeenschap."" Artikkel 2 Käesolev otsus on adresseeritud liikmesriikidele. Brüssel, 11. aprill 1983 Komisjoni nimel komisjoni liige Poul Dalsager [1] EÜT L 302, 31.12.1972, lk 28. [2] EÜT L 47, 19.2.1983, lk 25. --------------------------------------------------